
U  I M E   R E P U B L I K E   H R V A T S K E

R J E Š E N J E

Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalnog centra Osijek, OIB: 85821130368, Osijek, L. Jagera 3, za provedbu skraćenog stečajnog postupka nad stečajnim dužnikom TILIA d.o.o. za proizvodnju, trgovinu i usluge, MBS: 030093907, OIB: 64878654707, Velimirovac, Alojzija Stepinca bb, 4. travnja 2018.	

    r i j e š i o   j e

I. 	Obustavlja se skraćeni stečajni postupak nad stečajnim dužnikom TILIA d.o.o. za proizvodnju, trgovinu i usluge, MBS: 030093907, OIB: 64878654707, Velimirovac, Alojzija Stepinca bb.
	
II. 	Postupak će se nastaviti prema općim odredbama Stečajnog zakona.

Obrazloženje

Dana 26. veljače 2018. na ovome Sudu zaprimljen je zahtjev za provedbu skraćenog stečajnog postupka Financijske agencije, Regionalnog centra Osijek, Klasa: 110-07/18-01/04, Ur.broj: 04-06-18-899 od 23. veljače 2018. nad stečajnim dužnikom TILIA d.o.o. za proizvodnju, trgovinu i usluge, MBS: 030093907, OIB: 64878654707, Velimirovac, Alojzija Stepinca bb.

Nakon izvršenog uvida u Sudski registar Sud je 27. veljače 2018. sukladno čl. 430. Stečajnog zakona (Narodne novine, broj: 71/15 i 104/17; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 9. ožujka 2018. zaprimljen je podnesak Županijskog državnog odvjetništva u Osijeku, broj: S-DO-62/2018 od 9. ožujka 2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područnog ureda Osijek, za otvaranje stečajnog postupka nad predmetnim stečajnim 


dužnikom iz razloga što prema istom ima tražbinu u iznosu od 152.121,95 kuna evidentiranu u ISPU na dan 5. ožujka 2018., po osnovi neplaćenih javnih davanja, koju tražbinu stečajni dužnik nije namirio. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje. Naime, prema podacima iz Potvrde o blokadi, Klasa: 418-01/2018-01/781, Ur.broj: 321-2018-016 na dan 2. ožujka 2018. dužnik je u neprekidnoj blokadi u trajanju od 127 dana, a u Očevidniku o redoslijedu plaćanja, Klasa: 418-01/2018-01/781, Ur.broj: 321-2018-018 od 2. ožujka 2018. iskazani su dospjeli nepodmireni nalozi za plaćanje u ukupnom iznosu od 649.522,19 kuna.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku  4. travnja 2018. 


	Sudac
        Zapisničar                                                                                 NADA ROSO
Snježana Andrijanić
      	 					          		          Sudska savjetnica
 						                     MARINA LJUBIČIĆ KNEŽEVIĆ
                                                                           		               

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
           
     
                                                                                                                             
D N A :
1. FINA, RC Osijek
1. ŽDO Osijek
1. Stečajni dužnik
1. e-oglasna ploča suda uz podnesak ŽDO Osijek 
od 9. ožujka 2018. (str. 5-7 spisa)
1. riješeno obustavom
1. kal. 25. travnja 2018.

